ལོ་རྒྱུས་དཔྱད་རྩོམ་ལ་ནི་མི་སྣ་རེ་རེའི་བྱུང་བ་དང་དེའི་སྐབས་ཀྱི་ཁོར་ཡུག་སྤྱི་ཚོགས་སོགས་ངོས་རེ་རེ་བཞིན་སྣེ་བཤིབས་ནས་དཔྱད་པ་དང་ཞིབ་འབྲི་དགོས་པ་ལས་གང་དྲན་གྱིས་ལུང་སྣེ་རེ་རེ་བཟུང་ཞིང་སེམས་མི་གཤང་བའི་ཁམས་ཀྱིས་བྲིས་བ་དེ་འདྲ་གཏན་ནས་མིན་པ་འདྲ།ལར་ཤེས་རབ་ཀྱི་སྟོན་པ་ཆེན་པོ་གཤེན་རབ་མི་བོ་ཆེའི་ལོ་རྒྱུས་ཀྱི་གཞུང་ཆེ་ཁག་གསུམ་ཡོད་འདུག་སྟེ།མདོ་འདུས།མདོ་གཟེར་མིགམདོ་དྲི་མེད་འོད་ཟེར་བཅས་སོ།གཞུང་དེ་དག་ཏུ་དམ་པ་ཁོང་གི་ལོ་རྒྱུས་རྒྱས་ཤིང་རྒྱས་པར་ཡོད་པ་མ་ཟད།དཔེ་ཆ་དེ་དག་ཀྱང་མང་ཤས་གཏེར་ནས་བླངས་པ་ཡིན་པས་ལོ་རྒྱུས་ཀྱི་གསང་བའི་ལྗིད་ཚད་ཀྱང་ཡོད་ངེས།